CELEX: 32005R1980
Language: sl
Date: 2005-12-05 00:00:00
Title: Uredba Komisije (ES) št. 1980/2005 z dne  5. decembra 2005  o spremembi pogojev za dovoljenje za krmni dodatek iz skupine elementov v sledovih in za dovoljenje za krmni dodatek iz skupine vezalcev in sredstev proti strjevanju   (Besedilo velja za EGP)

6.12.2005   
            
            
               SL
            
            
               Uradni list Evropske unije
            
            
               L 318/3
            
         
      UREDBA KOMISIJE (ES) št. 1980/2005
   z dne 5. decembra 2005
   o spremembi pogojev za dovoljenje za krmni dodatek iz skupine elementov v sledovih in za dovoljenje za krmni dodatek iz skupine vezalcev in sredstev proti strjevanju
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1), in zlasti tretjega stavka člena 13(2) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1334/2003 z dne 25. julija 2003 o spremembi pogojev za dovoljenje za več krmnih dodatkov, ki spadajo v skupino elementov v sledovih (2), določa največjo dovoljeno vsebnost svinca v cinkovem oksidu in Uredba Komisije (ES) št. 2148/2004 z dne 16. decembra 2004 o trajnih in začasnih odobritvah za uporabo določenih dodatkov ter odobritvi za nove uporabe dodatka, ki je že bil odobren za krmo (3), določa največjo dovoljeno vsebnost svinca v klinoptilolitu vulkanskega izvora.
            
         
               (2)
            
            
               Največja dovoljena vsebnost za svinec je bila določena za dodatke iz funkcionalne skupine mešanic elementov v sledovih, vključno s cinkovim oksidom, in za dodatke iz funkcionalne skupine vezalcev in sredstev proti strjevanju, vključno s klinoptilolitom vulkanskega izvora z Direktivo 2002/32/ES Evropskega parlamenta in Sveta z dne 7. maja 2002 o nezaželenih snoveh v živalski krmi (4), kakor je bila spremenjena z Direktivo Komisije 2005/87/ES (5). Zaradi večje jasnosti je treba vse predpise o nezaželenih snoveh zbrati v enem besedilu, in zato je treba odstraniti ustrezna sklicevanja iz uredb (ES) št. 1334/2003 in (ES) št. 2148/2004.
            
         
               (3)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   1.   V Uredbi (ES) št. 1334/2003 se besede „največja dovoljena vsebnost svinca: 600 mg/kg“ zbrišejo iz navedbe v Prilogi o cinku.
   2.   V Uredbi (ES) št. 2148/2004 se besede „največja dovoljena vsebnost svinca: 80 mg/kg“ zbrišejo iz navedbe v Prilogi o klinoptilolitu vulkanskega izvora.
   Člen 2
   Ta uredba začne veljati dvanajsti mesec po začetku veljavnosti Direktive Komisije 2005/87/ES.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. decembra 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 18.10.2003, str. 29. Uredba, kakor je bila spremenjena z Uredbo Komisije (ES) št. 378/2005 (UL L 59, 5.3.2005, str. 8).
   
      (2)  UL L 187, 26.7.2003, str. 11. Uredba, kakor je bila spremenjena z Uredbo (ES) št. 2112/2003 (UL L 317, 2.12.2003, str. 22).
   
      (3)  UL L 370, 17.12.2004, str. 24.
   
      (4)  UL L 140, 30.5.2002, str. 10. Direktiva, kakor je bila nazadnje spremenjena z Direktivo Komisije 2005/8/ES (UL L 27, 29.1.2005, str. 44).
   
      (5)  Glej stran 19 tega Uradnega lista.